stanford-oval/wikipedia huggingface dataset:
จักรวาลขยายดีซี
การตอบรับ > บ็อกซ์ออฟฟิศ

ภาพยนตร์แต่ละเรื่องเชื่อมโยงไปยังส่วน "บ็อกซ์ออฟฟิศ" ของบทความ
| ภาพยนตร์ | วันฉายในสหรัฐ | รายได้บ็อกซ์ออฟฟิศ> สหรัฐและแคนาดา | รายได้บ็อกซ์ออฟฟิศ> ต่างประเทศ | รายได้บ็อกซ์ออฟฟิศ> ทั่วโลก | ทุนสร้าง | อ้างอิง |
| --- | --- | --- | --- | --- | --- | --- |
| บุรุษเหล็ก ซูเปอร์แมน | 14 มิถุนายน ค.ศ. 2013 | $291,045,518 | $379,100,000 | $670,145,518 | $225 ล้าน |  |
| แบทแมน ปะทะ ซูเปอร์แมน แสงอรุณแห่งยุติธรรม | 25 มีนาคม ค.ศ. 2016 | $330,360,194 | $544,002,609 | $874,362,803 | $250 ล้าน |  |
| ทีมพลีชีพ มหาวายร้าย | 5 สิงหาคม ค.ศ. 2016 | $325,100,054 | $424,100,000 | $749,200,054 | $175 ล้าน |  |
| วันเดอร์ วูแมน | 2 มิถุนายน ค.ศ. 2017 | $412,845,172 | $410,009,114 | $822,854,286 | $149 ล้าน |  |
| จัสติซ ลีก | 17 พฤศจิกายน ค.ศ. 2017 | $229,024,295 | $428,902,692 | $657,926,987 | $300 ล้าน |  |
| อควาแมน เจ้าสมุทร | 21 ธันวาคม ค.ศ. 2018 | $335,104,314 | $813,424,079 | $1,148,528,393 | $200 ล้าน |  |
| ชาแซม! | 5 เมษายน ค.ศ. 2019 | $140,480,049 | $227,318,962 | $367,799,011 | $100 ล้าน |  |
| ทีมนกผู้ล่า กับฮาร์ลีย์ ควินน์ ผู้เริดเชิด | 7 กุมภาพันธ์ ค.ศ. 2020 | $84,172,791 | $121,200,000 | $205,372,791 | $85 ล้าน |  |
| วันเดอร์ วูแมน 1984 | 25 ธันวาคม ค.ศ. 2020 | $46,801,036 | $122,800,000 | $169,601,036 | $200 ล้าน |  |
| เดอะ ซุยไซด์ สควอด | 5 สิงหาคม ค.ศ. 2021 | $55,817,425 | $112,900,000 | $168,717,425 | $185 ล้าน |  |
| แบล็ก อดัม | 21 ตุลาคม ค.ศ. 2022 | $168,152,111 | $225,300,000 | $393,452,111 | $195 ล้าน |  |
| ชาแซม! จุดเดือดเทพเจ้า | 17 มีนาคม ค.ศ. 2023 | $57,638,006 | $76,400,000 | $134,038,006 | $125 ล้าน |  |
| เดอะ แฟลช | 16 มิถุนายน ค.ศ. 2023 | $108,133,313 | $163,200,000 | $271,333,313 | $200 ล้าน |  |
| บลู บีเทิล | 18 สิงหาคม ค.ศ. 2023 | $72,488,072 | $58,300,000 | $130,788,072 | $104 ล้าน |  |
| อควาแมน กับอาณาจักรสาบสูญ | 22 ธันวาคม ค.ศ. 2023 | $124,481,226 | $309,900,000 | $434,381,226 | $205 ล้าน |  |

| ทั้งหมด | ทั้งหมด | $2,781,643,576 | $4,424,873,852 | $7,206,517,428 | $2.452 พันล้าน |  |
การตอบรับ > การตอบรับของนักวิจารณ์และสาธารณชน

ภาพยนตร์แต่ละเรื่องเชื่อมโยงไปยังส่วน "การตอบรับจากนักวิจารณ์" ของบทความ
| ภาพยนตร์ | นักวิจารณ์> รอตเทนโทเมโทส์ | นักวิจารณ์> เมทาคริติก | สาธารณชน> ซีนะมาสกอร์ | สาธารณชน> โพสต์แทรก |
| --- | --- | --- | --- | --- |
| บุรุษเหล็ก ซูเปอร์แมน | 56% (338 บทวิจารณ์) | 55 (47 บทวิจารณ์) | A− | — |
| แบทแมน ปะทะ ซูเปอร์แมน แสงอรุณแห่งยุติธรรม | 28% (432 บทวิจารณ์) | 44 (51 บทวิจารณ์) | B | 73% |
| ทีมพลีชีพ มหาวายร้าย | 26% (386 บทวิจารณ์) | 40 (53 บทวิจารณ์) | B+ | 73% |
| วันเดอร์ วูแมน | 93% (467 บทวิจารณ์) | 76 (50 บทวิจารณ์) | A | 82% |
| จัสติซ ลีก | 40% (403 บทวิจารณ์) | 45 (52 บทวิจารณ์) | B+ | 85% |
| อควาแมน เจ้าสมุทร | 65% (406 บทวิจารณ์) | 55 (50 บทวิจารณ์) | A– | — |
| ชาแซม! | 90% (409 บทวิจารณ์) | 71 (53 บทวิจารณ์) | A | 83% |
| ทีมนกผู้ล่า กับฮาร์ลีย์ ควินน์ ผู้เริดเชิด | 79% (430 บทวิจารณ์) | 60 (59 บทวิจารณ์) | B+ | — |
| วันเดอร์ วูแมน 1984 | 59% (433 บทวิจารณ์) | 60 (57 บทวิจารณ์) | B+ | 78% |
| จัสติซ ลีก ของ แซ็ก สไนเดอร์ | 71% (301 บทวิจารณ์) | 54 (45 บทวิจารณ์) | — | — |
| เดอะ ซุยไซด์ สควอด | 90% (350 บทวิจารณ์) | 72 (53 บทวิจารณ์) | B+ | 83% |
| แบล็ก อดัม | 38% (296 บทวิจารณ์) | 41 (52 บทวิจารณ์) | B+ | — |
| ชาแซม! จุดเดือดเทพเจ้า | 49% (241 บทวิจารณ์) | 47 (49 บทวิจารณ์) | B+ | 78% |
| เดอะ แฟลช | 63% (376 บทวิจารณ์) | 55 (55 บทวิจารณ์) | B | 77% |
| บลู บีเทิล | 78% (274 บทวิจารณ์) | 61 (52 บทวิจารณ์) | B+ | 82% |
| อควาแมน กับอาณาจักรสาบสูญ | 34% (207 บทวิจารณ์) | 42 (43 บทวิจารณ์) | B | 69% |
ดูเพิ่ม

รายชื่อภาพยนตร์อิงจากสิ่งพิมพ์ของดีซีคอมิกส์
รายชื่อละครโทรทัศน์อิงจากสิ่งพิมพ์ของดีซีคอมิกส์
จักรวาลแอนิเมชันดีซี
จักรวาลภาพยนตร์แอนิเมชันต้นฉบับดีซี
แหล่งข้อมูลอื่น

DC Films ที่เฟซบุ๊ก
DC Extended Universe Wiki
แซ็ก สไนเดอร์ ผู้กำกับ บุรุษเหล็ก ซูเปอร์แมน, แบทแมน ปะทะ ซูเปอร์แมน แสงอรุณแห่งยุติธรรม, และร่วมกำกับและเขียนบท จัสติซ ลีก
เดวิด เอเยอร์ ผู้เขียนบทและกำกับของ ทีมพลีชีพ มหาวายร้าย
แพตตี เจนคินส์ ผู้กำกับ วันเดอร์ วูแมน และผู้เขียนบทร่วมและกำกับ วันเดอร์ วูแมน 1984
เจมส์ วาน ผู้เขียนเนื้อเรื่องร่วมและผู้กำกับ อควาแมน เจ้าสมุทร และผู้เขียนบทร่วมและผู้กำกับ อควาแมนแอนด์เดอะลอสต์คิงดอม
เดวิด เอฟ. แซนด์เบิร์ก ผู้กำกับ ชาแซม! และ ชาแซม! ฟิวรีออฟเดอะก็อดส์
เคที ยาน ผู้กำกับ ทีมนกผู้ล่า กับฮาร์ลีย์ ควินน์ ผู้เริดเชิด
เจมส์ กันน์ ผู้เขียนบทและผู้กำกับของ เดอะ ซุยไซด์ สควอด
เจาเม กูเล็ต-เซระ ผู้กำกับ แบล็ก อดัม
แอนดี มัสเคียตตี ผู้กำกับ เดอะ แฟลช
พระยาพุทธวงส์

พระยากากวรรณาทิปะราชวชิรปราการ หรือ พระยาพุทธวงส์ (ไทยถิ่นเหนือ: ) เป็นเจ้าผู้ครองนครเชียงใหม่ องค์ที่ 4 ระหว่างปี พ.ศ. 2369 - พ.ศ. 2389 แห่งราชวงศ์ทิพย์จักร และเป็นผู้มีบทบาทสำคัญในการรวบรวมผู้คนมาเป็นประชากรของเมืองเชียงใหม่ในรัชสมัยพระเจ้ากาวิละ
พระราชประวัติ

พระยาพุทธวงส์ หรือ เจ้าหลวงแผ่นดินเย็น มีนามเดิมว่า นายพุทธวงส์ เป็นเจ้าโอรสองค์ใหญ่ของนายพ่อเรือน พระราชอนุชาในเจ้าฟ้าสิงหาราชธานีเจ้าฟ้าหลวงชายแก้ว ผู้ครองนครลำปางกับแม่เจ้าจันทาราชเทวี และเป็นเจ้าราชนัดดา (หลานปู่) ในพระยาไชยสงคราม (ทิพย์ช้าง) (พระญาสุละวะฤๅไชยสงคราม) กับแม่เจ้าพิมพาราชเทวี ซึ่งเป็นองค์ต้นราชวงศ์ทิพย์จักร (เชื้อเจ้าเจ็ดตน)
พระยาพุทธวงส์ มีพระอนุชาและพระขนิษฐา รวม 5 พระองค์ มีพระนามตามลำดับ ดังนี้
พระยาพุทธวงส์ เจ้าผู้ครองนครเชียงใหม่ องค์ที่ 4
เจ้าราชวงศ์ (คำมูล), เจ้าราชวงศ์นครเชียงใหม่ - เจ้าปู่ในเจ้าราชสัมพันธ์วงศ์ หนานธรรมลังกา ณ เชียงใหม่ และเป็นเจ้าปู่ทวดในแม่เจ้าส่วนบุญ ในพลตรี เจ้าจักรคำขจรศักดิ์
เจ้าบุรีรัตน์ (กาวิละ), เจ้าบุรีรัตน์นครเชียงใหม่ - เจ้าบิดาในเจ้าหญิงศรีแก้ว (ณ ลำปาง) ณ เชียงตุง ชายาในเจ้ามหาพรหม ณ เชียงตุง ราชโอรสองค์ที่ 6 ในเจ้าฟ้าชายสามจุฬามณีสิริเมฆภูมินทร์ เจ้าผู้ครองนครเชียงตุง องค์ที่ 1
เจ้าคำลือ
เจ้าสนธนา - ชายาในพระยาอุปราชหมูล่า พระราชมหาอุปราชานราธิบดีศรีสุวรรณฝ่ายหน้าหอคำนครลำปาง
เมื่อพระยาอุปราชคำฟั่นได้รับการสถาปนาเป็นพระยาเชียงใหม่ เจ้าพุทธวงส์ได้รับสถาปนาเป็นพระยาอุปราชเชียงใหม่แทนเมื่อวันที่ 31 มกราคม จ.ศ. 1185 ปีมะแม (นับแบบปัจจุบันตรงกับ พ.ศ. 2367) เมื่อพระยาเชียงใหม่คำฟั่นถึงแก่อนิจกรรม เจ้านายและขุนนางเชียงใหม่จึงทูลเชิญพระยาอุปราชพุทธวงส์ขึ้นสืบราชสมบัติในวันที่ 20 พฤษภาคม จ.ศ. 1188 ปีจอ (นับแบบปัจจุบันตรงกับ พ.ศ. 2369) แต่พระยาพุทธวงส์ยังคงประทับที่คุ้มเดิมหน้าวัดพระสิงห์ แม้จะได้รับทูลเชิญให้ประทับที่หอคำ ก็เกรงบารมีพระประยูรญาติที่ล่วงลับไปแล้ว จึงให้สร้างหอเทียมขึ้นทางทิศใต้ของหอคำ ประทับที่หอคำได้ 7 วันรับราชาภิเษกแล้วย้ายไปประทับที่หอเทียม เฉลิมพระนามว่าภูมิปาลรัฏฐาธิปติ
พระยาพุทธวงส์ ป่วยถึงแก่อสัญกรรมในเดือน 7 ปีมะเมีย จ.ศ. 1208 (ราวเดือนมิถุนายน พ.ศ. 2389)
ราชโอรส ราชธิดา

พระยาพุทธวงส์ มีเจ้าราชโอรสและราชธิดา รวม 9 พระองค์ อยู่ในณ เชียงใหม่ มีพระนามตามลำดับ ดังนี้
เจ้าราชบุตรหนานธนัญไชย, เจ้าราชบุตรนครเชียงใหม่ - เจ้าบิดาในเจ้าหญิงทิพโสม ณ เชียงใหม่ พระชายาในเจ้าหนานมหาเทพ ณ เชียงใหม่ เจ้าราชโอรสในพระเจ้ามโหตรประเทศ
เจ้าหนานปัญญา
เจ้าน้อยขี้วัว
เจ้าน้อยขี้ควาย - เจ้าบิดาในเจ้าหญิงศรีกุย ณ เชียงใหม่ พระชายาในเจ้าหนานสมมนุษย์ ณ เชียงใหม่ เจ้าราชนัดดาในพระเจ้ากาวิละ
เจ้าน้อยขี้ช้าง
เจ้าหญิงเฮือนคำ
เจ้าหน่อแก้ว สมรสด้วย เจ้าคำมูล ธิดาเจ้าหลวงอินทวิไชย (อินต๊ะวิไชย)เจ้าผู้ครองนครแพร่ ลำดับที่ ๓ แห่งราชวงศ์แสนซ้ายปลูกคุ้มอยู่ริมลำน้ำปิงที่เมืองตาก(ปัจจุบันคือที่ตั้งโรงแรมเวียงตาก) ดูแลธุรกิจสัมปทานค้าไม้สักทองที่ล่องมาตามลำน้ำปิง (แต่เดิมธุรกิจสัมปทานค้าไม้สักทองในมณฑลพายัพ ทางการสยามจะอนุญาตให้เฉพาะเชื้อพระวงศ์และเจ้านายฝ่ายเหนือเป็นผู้ดูแลเท่านั้น)ทั้งสองมีบุตรและธิดารวม ๓ คน คือ ๑ ร้อยโทเข่ง(ยศในขณะนั้น) ๒ นายขุนทอง(นายสรรพสามิตใหญ่แห่งกาญจนบุรี) และ ๓ นางทองอยู่
ภายหลังล้นเกล้ารัชกาลที่ ๖ ได้โปรดเกล้าพระราชทานนามสกุลให้ร้อยโทเข่งผู้รับราชการทหารตำแหน่งผู้รั้งผู้บังคับกองร้อยที่ ๒ กรมทหารพรานในกองพลทหารบกที่ ๖ ณ เวลานั้น
คือ “บุณยปรรณานนท์” ร้อยโทเข่งจึงได้ให้น้องทั้งสองใช้นามสกุลนี้ และเป็นต้นตระกูลและสืบต่อจนกาลปัจจุบัน
เจ้าหญิงศิริวรรณา
เจ้าหญิงสุนันทา สุริโยดร - เจ้ามารดาในเจ้านิเวศน์อุดร (น้อยบุญปั๋น สุริโยดร) แห่งนครเชียงใหม่ นับเป็นต้นราชตระกูล "สุริโยดร" เนื่องจากขุนบรรณสารโลหะกรรม (เจ้าน้อยอินทร์ทอง สุริโยดร) เจ้านัดดา (หลานยาย) ของเจ้าหญิงฯ ขอพระราชทานนามสกุล จาก ร.6
การครองเมืองเชียงใหม่

| เจ้าหลวงเชียงใหม่แห่ง ราชวงศ์ทิพย์จักร |
| --- | --- |
: พระเจ้ากาวิละ
: พระยาธรรมลังกา
: พระยาคำฟั่น
: พระยาพุทธวงศ์
: พระเจ้ามโหตรประเทศ
: พระเจ้ากาวิโลรสสุริยวงศ์
: พระเจ้าอินทวิชยานนท์
: เจ้าอินทวโรรสสุริยวงษ์
: เจ้าแก้วนวรัฐ
ด ค ก
ด้านเศรษฐกิจ ในรัชสมัยของพระยาพุทธวงส์ หรือเจ้าหลวงแผ่นดินเย็น นับได้ว่าเป็นช่วงที่ไม่มีศึกสงคราม มีความเจริญทางเศรษฐกิจ กำลังการผลิตของประชากรมากขึ้น แหล่งเพาะปลูกกว้างขวาง ข้าวของเครื่องใช้เริ่มจะละเมียดละไมขึ้น ข้าวปลาอาหารที่เคยผลิตหรือจัดหาเพื่อความอยู่รอดในช่วงก่อนหน้านั้น เริ่มมีมากขึ้นจนเหลือเฟือในบางครั้ง ซึ่งตลาดก็เริ่มมีบทบาทเป็นศูนย์กลางในการแลกเปลี่ยนสินค้า จากตลาดนัดกลายเป็นตลาดที่มีสินค้านานาชนิด โดยเฉพาะตลาดกลางการค้าขายบริเวณหน้าวัดพระสิงห์ และขยายไปยังตลาดที่ถนนท่าแพในปัจจุบัน
มีเส้นทางการค้าขายหลัก 2 เส้นทาง คือ เส้นทางบก (มะละแหม่ง-ล้านนา-รัฐฉาน-ยูนนาน) และเส้นทางเรือ (ลำน้ำปิง กรุงเทพฯ-ล้านนา)
ด้านการศึกษา ในช่วงแรกยังเป็นการศึกษาในรูปแบบเดิมคือการฝึกอาชีพหรือการดำรงชีวิตตามความชำนาญในครอบครัว หรือเรียนตามสนใจของแต่ละคน ส่วนการศึกษาที่เป็นระบบนั้น จะเป็นรูปแบบของการเรียนในวัด ซึ่งไม่แตกต่างไปจากรัชสมัยของพระเจ้ากาวิละ แต่ที่แตกต่างอย่างชัดเจนคือ จำนวนวัด และจำนวนพระสงฆ์เพิ่มมากขึ้น และมีการคัดลอกคัมภีร์ใบลานต่างๆ มากขึ้นตามไปด้วย
โดยรวมแล้วในรัชสมัยของพระยาพุทธวงส์ เป็นช่วงที่นครเชียงใหม่มีความเจริญและรับรู้ถึงชนชาติอื่นและการเปลี่ยนแปลงของโลกมากขึ้น มีการสัมพันธ์กับอังกฤษ และรู้จักการบริหารที่ไม่ใช้กำลังในการทำศึกสงคราม นับเป็นจุดเปลี่ยนของนครเชียงใหม่ เข้าสู่กระแสการบริหารและการเศรษฐกิจของโลก
เดียร์น่า ฟลีโป

| เดียร์น่า ฟลีโป |
| --- | --- |
เกิด: 11 สิงหาคม พ.ศ. 2537 (30 ปี) จังหวัดอุดรธานี ประเทศไทย
ส่วนสูง: 1.70 เมตร (5 ฟุต 7 นิ้ว)
มารดา: สุวิมล ไชยวงศ์
อาชีพ:  นักแสดง  นางแบบ  ยูทูบเบอร์  นักธุรกิจ 
ปีที่แสดง: พ.ศ. 2556–ปัจจุบัน
สังกัด: ช่อง 3 (2557–2565)
พิฆเนศวร: นักแสดงดาวรุ่งหญิงดีเด่น พ.ศ. 2558 – ตามรักคืนใจ
ข้อมูลยูทูบ
ช่อง: Diana Flipo
ปีปฏิบัติงาน: พ.ศ. 2555–ปัจจุบัน
ประเภท:  วิดีโอบล็อก​ 
จำนวนผู้ติดตาม: 6.66 หมื่น
 
เดียร์น่า ฟลีโป (เกิด 11 สิงหาคม พ.ศ. 2537) ชื่อเล่น เดียร์น่า เป็นนักแสดงและนางแบบลูกครึ่งไทย-ฝรั่งเศส อดีตนักแสดงสังกัดสถานีวิทยุโทรทัศน์ไทยทีวีสีช่อง 3 ปัจจุบันเป็นนักแสดงอิสระ และทำธุรกิจส่วนตัว
ประวัติ

เดียร์น่า เกิดที่ อำเภอเมือง จังหวัดอุดรธานี เป็นลูกครึ่งไทยฝรั่งเศส มีน้องชายฝาแฝดชื่อ แม็กซิม ฟลีโป มารดาชื่อ นางสุวิมล ไชยวงศ์ เป็นเจ้าของกิจการผ้าไทยภายใต้ชื่อแบรนด์  "ชานเรือนนาข่า"(chanruen nakha)ซึ่งตั้งอยู่ที่ ตลาดผ้านาข่า จังหวัดอุดรธานี​ เดียร์น่าสำเร็จ​การศึกษาระดับประถมศึกษาและมัธยมศึกษาตอนต้นที่ โรงเรียนดอนบอสโกวิทยา ระดับมัธยมศึกษาตอนปลายที่ โรงเรียนอุดรพิทยานุกูล และสำเร็จการศึกษาระดับปริญญาตรี คณะมนุษยศาสตร์ ศิลปศาสตรบัณฑิต "ศศ.บ." (ภาษาไทย) ได้รับเกียรตินิยมอันดับ 2 มหาวิทยาลัยเกษตรศาสตร์ วิทยาเขตบางเขน เมื่อวันที่ 20 พฤศจิกายน พ.ศ. 2560
ประวัติ > เข้าสู่วงการ​บันเทิง​

ในระหว่างเดียร์น่ากำลังศึกษาอยู่ในระดับชั้นมัธยมศึกษา​ปี​ที่​ 6 ได้ไปทานข้าวร้านอาหารแห่งหนึ่ง โดยร้านอาหารร้านนั้นเป็นร้านของเอ ศุภชัย ผู้จัดการนักแสดงชื่อดัง โดยในวันนั้นเดียร์น่าได้มีโอกาสนั่งใกล้ๆกับโต๊ะของคุณเอ ศุภชัย โดยคุณเอ ศุภชัยได้แนะนำให้เธอเข้ามาเป็นนักแสดงในสังกัดของเขา ต่อมาคุณแอน ทองประสม ก็ได้เห็นโปรไฟล์ของของเดียร์น่าจึงได้เรียกเธอมาลองแคสติ้งงาน โดยเดียร์น่าแคสติ้งผ่านและได้แสดงละครเรื่องแรกเรื่อง สามีตีตรา ในบทบาท "หมอก้อย" หลังจากนั้นเดียร์น่าก็มีงานละคร งานถ่ายแบบ งานเดินแบบ งานมิวสิควีดีโอ และงานโฆษณา เข้ามาอย่างต่อเนื่อง
ผลงาน > ละครโทรทัศน์

ผลงานในฐานะนักแสดงอิสระ
| ปี | ​เรื่อง | บทบาท | ออกอากาศ |
| --- | --- | --- | --- |
| 2567​ | วิมานสีทอง | โรยทอง วรทิพย์ (สอง) | ช่องวัน 31 |
| 2568 | ผาแดงนางไอ่ | ไอลดา / เจ้าหญิงไอ่คำ (นางไอ่)​ | ช่องวัน 31 |
ผลงานในฐานะนักแสดงช่อง 3
| ปี | เรื่อง | บทบาท |
| --- | --- | --- |
| 2557 | สามีตีตรา | พญ.กันตา เทพทัต (หมอก้อย) |
| 2558 | ตามรักคืนใจ | ขนิษฐา เกียรติวรกรณ์ (คุณน้อง) |
| 2559 | เลือดรักทระนง | มินตรา ราชภักดี / มินตรา เลิศพาณิชย์ (กระถิน) |
| 2560 | บ่วงหงส์ | ขนิษฐา เกียรติวรกรณ์ (คุณน้อง) |
| 2561 | ชาติเสือพันธุ์มังกร | ปิ่นมุก สินธพวงศ์ / ลี้เตียงจู |
| 2562 | ลับลวงใจ | พญ.นีรภา (หมอดี) |
| 2562 | สัตยาธิษฐาน | รสวัลค์ (ปัจจุบัน) / คุณนิ่ม (อดีต) |
| 2564 | help me คุณผีช่วยด้วย  | มุทิตา ปัญญาทรัพย์อนันต์ (มุ) |
| 2565 | ลายกินรี | มาดามคลาร่า |
ผลงาน > ละครสั้น

| ปี | เรื่อง | บทบาท |
| --- | --- | --- |
| 2559 | รองเท้าข้างสุดท้าย | หมอร้อยชั่ง |
| 2559 | คนสำคัญ | หมอร้อยชั่ง |
ผลงาน > มิวสิกวีดิโอ

หลงทาง -​ แคลช
รักจัดให้ -​ โปเตโต้
ไม่ว่างคือข้ออ้างของคนหมดใจ -​ เต้น นรารักษ์ และ พลอย พรทิพย์
สุดที่รักคือเธอ -​ จุ๊บ วุฒินันต์ (feat.อุ๋ม วฤตดา)​
ผลงาน > คอนเสิร์ต

Love is in the Air : Channel 3 Charity Concert (2560)
รางวัล

| ปี | ​ รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2557 | สยามดารา สตาร์ส อวอร์ดส์ 2014 | นักแสดงดาวรุ่งหญิง | เสนอชื่อเข้าชิง | สามีตีตรา  |
| 2559 | รางวัลพิฆเนศวร ครั้งที่ 4 | นักแสดงดาวรุ่งหญิงดีเด่น | ได้รับรางวัล | ตามรักคืนใจ |
| 2560 | มายาอวอร์ดส์ 2017 | ดาวรุ่งหญิง ขวัญใจมหาชน | เสนอชื่อเข้าชิง | เลือดรักทระนง |
แหล่งข้อมูลอื่น

เดียร์น่า ฟลีโป ที่อินสตาแกรม
เดียร์น่า ฟลีโป ที่เอกซ์ (ทวิตเตอร์)
ลลินา ชูเอ็ทท์

| ลลินา ชูเอ็ทท์ |
| --- | --- |
เกิด: 25 พฤศจิกายน พ.ศ. 2542 (25 ปี) จังหวัดเชียงใหม่ ประเทศไทย
ส่วนสูง: 170 เซนติเมตร (5 ฟุต 7 นิ้ว)
ศิษย์เก่า: จุฬาลงกรณ์มหาวิทยาลัย
อาชีพ:  นักแสดง  นางแบบ  พิธีกร 
ปีที่แสดง: พ.ศ. 2559–ปัจจุบัน
สังกัด: ช่อง 3 (2559–ปัจจุบัน)
อาชีพแสดง
ผลงานเด่น: พริ้มพักตร์ (พริ้ม) – ดวงใจในมนตรา (2564)  หม่อมเจ้าราชาวดี – สร้อยสะบันงา (2565)  ลลิตา – สะใภ้สายสตรอง (2566)
 
ลลินา ชูเอ็ทท์ (เกิด 25 พฤศจิกายน พ.ศ. 2542) ชื่อเล่น ลีน่า เป็นนักแสดงและพิธีกรลูกครึ่งไทย-แคนาดา สังกัดสถานีวิทยุโทรทัศน์ไทยทีวีสีช่อง 3
ประวัติ

ลลินา ชูเอ็ทท์ เกิดเมื่อวันที่ 25 พฤศจิกายน พ.ศ. 2542 จังหวัดเชียงใหม่ เธอเป็นบุตรสาวคนเล็ก มีพี่สาว 1 คน เป็นลูกครึ่งไทย-แคนาดา โดยบิดาเป็นชาวแคนาดา​และมารดา​เป็นชาวไทย สำเร็จ​การศึกษาระดับประถมศึกษาจาก โรงเรียนนานาชาตินครพายัพ​ ระดับมัธยมศึกษาตอนต้นจาก โรงเรียนนานาชาติเซนต์จอห์น​ หลังจากนั้นได้ทำการสอบเทียบ ม.4-ม.6 (SAT) เพื่อศึกษาต่อในระดับปริญญาตรี คณะนิเทศศาสตร์ จุฬาลงกรณ์มหาวิทยาลัย (หลักสูตรนานาชาติ)​ สำเร็จการศึกษาในปีการศึกษา 2564 (เกียรตินิยมอันดับ 2)​ และลีน่าได้รับการเลือกเป็น จุฬาฯคทากร รุ่นที่ 11 งานฟุตบอลประเพณีธรรมศาสตร์-จุฬาฯ ครั้งที่ 73 ประจำปี พ.ศ. 2562
เข้าสู่วงการบันเทิง

เส้นทางสู่วงการบันเทิง สาว "ลีน่า" เปิดเผยว่าตอนนั้นเธออยู่ที่จังหวัดเชียงใหม่ มีผู้ใหญ่ไปเจอจึงพามาแคสติ้งแล้วก็ได้งาน โดย "พี่ปิ๊ก ฌานฉลาด" ผู้จัดการพาไปแคสติ้งที่ช่อง 3 จึงได้เซ็นสัญญากับทางช่อง และมีผลงานออกมาให้ติดตามกันสำหรับผลงานละครเรื่องแรกคือ "แผนร้ายลงท้ายว่ารัก" เรื่องที่ 2 "ที่หนี้มีรัก" แต่เรื่องที่ได้ออนแอร์เป็นเรื่องแรกคือ "นารีริษยา"
เป็นนางเอกแต่พลิกมาร้าย แต่บทบาทที่ทำให้หลายๆ คนได้รู้จักกับลีน่ามากขึ้น ก็คือบทบาท "ปริตา" สาวน้อยที่มีความฝัน จิตใจดี น่ารักจากเรื่อง "เสน่ห์รักนางซิน"
ผลงาน > ละครโทรทัศน์

ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
| ปี | เรื่อง | บทบาท |
| --- | --- | --- |
| 2559 | นารีริษยา (ช่อง 3 เอสดี) | ปณิดา สิงหเดชา (ณิดา) |
| 2560 | ที่หนี้มีรัก | พลอยดาว |
| 2560 | แผนร้ายลงท้ายว่ารัก | นับดาว (หนูดาว) |
| 2561 | เสน่ห์รักนางซิน | ปริตา อาภรณ์สกุล (ริตา) |
| 2561 | ริมฝั่งน้ำ | น้ำหวาน (รับเชิญ) |
| 2562 | ชุมแพ | ดวงพร นิยมไทย |
| 2562 | เพลิงพรางเทียน | หนิม |
| 2563 | ทุ่งเสน่หา | ร้อยเอกหญิงศรีกัญญา อินทร์สกุล (รับเชิญ) |
| 2564 | ดวงใจในมนตรา | พริ้มพักตร์ กมลวิเชียร (พริ้ม) |
| 2564 | กะรัตรัก | เกรดา ธนชล (กุ๊ก) |
| 2565 | สร้อยสะบันงา | หม่อมเจ้าหญิงราชาวดี (ท่านหญิงวดี) |
| 2565 | บุพเพร้อยร้าย | พลอยมณี |
| 2566 | สะใภ้สายสตรอง | ลลิตา |
| 2567 | โลกหมุนรอบเธอ | พิมพ์มาดา อำนาจบวรเดชา (เพนนี) |
| 2567 | น่าน ฟ้า ชลาลัย | ลีน่า ลลินา (รับเชิญ) |
| 2568 | แม่เลี้ยง | ดารินกานต์ (ดาว)​ |
| 2568 | รักหักหลัง | กระรอก |
| 2568 | รักได้หรือ Young ? | เบลล่า |
| รอเปิดกล้อง​ | ดอกไม้มาเฟีย |  |
ผลงาน > ซีรีส์

| ปี | เรื่อง | บทบาท | ออกอากาศ​ |
| --- | --- | --- | --- |
| กำลังถ่ายทำ​ | รักสุดท้าย My Safe Zone | อลิน | ช่อง 3 HD |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2564 | ซ้าย (LEFT) | JOH (journey of happiness) |
| 2565 | นิสัยไม่ดี (BAD GUY) | IRONBOY feat. URBOYTJ |
| 2565 | ดวงตา | Patrickananda |
| 2567 | ฝังใจ | โบว์ เมลดา​ |
| 2568 | Take you to the moon | Lipta​ feat. James Alyn |
ผลงาน > พิธีกร

ผู้ประกาศรายการของช่อง 3​
พิธีกรช่วงที่ 2 งานประกาศ รางวัลโทรทัศน์ทองคำ​ ครั้งที่ 33
ผลงาน > โฆษณา​

Reluz Hydrogel Mask มาส์ก​ไฮโดรเจน​ (Brand Ambassador)
รางวัล

| ปี | รางวัล | สาขา | ผล | ผลงานที่เข้าชิง |
| --- | --- | --- | --- | --- |
| 2568 | กินรีทองมหาชน ครั้งที่ 10 | นักแสดงสมทบ​หญิง​ดาวรุ่ง | ได้รับรางวัล | โลกหมุนรอบเธอ |
แหล่งข้อมูลอื่น

ลลินา ชูเอ็ทท์ ที่อินสตาแกรม
ลลินา ชูเอ็ทท์ ที่เฟซบุ๊ก
ทามอนคุง ตอนนี้อยู่โหมดไหน!?

ซีรีส์มังงะญี่ปุ่น
| --- | --- |
ทามอนคุง ตอนนี้อยู่โหมดไหน!?
多聞くん今どっち!? (Tamon-kun Ima Dotchi!?)
แนว: สุขนาฏกรรมจินตนิยม
มังงะ
เขียนโดย: ยูกิ ชิวาสุ
สำนักพิมพ์: ฮาคุเซ็นชะ
สำนักพิมพ์ภาคภาษาไทย: ฟีนิกซ์
ในเครือ: ฮานะ โตะ ยูเมะ คอมิกซ์
นิตยสาร: ฮานะ โตะ ยูเมะ
กลุ่มเป้าหมาย: โชโจะ
วางจำหน่ายตั้งแต่: 20 ตุลาคม พ.ศ. 2564 – ปัจจุบัน
จำนวนเล่ม:  9   1 (หนังสือ)
อนิเมะโทรทัศน์
กำกับโดย: ชิกะ นางาโอกะ
เขียนบทโดย: จิอากิ นากาอิ
สตูดิโอ: เจซีสตาฟ
ทามอนคุง ตอนนี้อยู่โหมดไหน!? (ญี่ปุ่น: 多聞くん今どっち!?, โรมาจิ: Tamon-kun Ima Dotchi!?) เป็นมังงะญี่ปุ่นที่เขียนและวาดภาพประกอบโดยยูกิ ชิวาสุ เดิมทีเป็นแบบวันช็อตที่ตีพิมพ์ในนิตยสารมังงะโชโจะฮานะ โตะ ยูเมะของสำนักพิมพ์ฮาคุเซ็นชะ เมื่อเดือนสิงหาคม พ.ศ. 2564 ก่อนจะลงพิมพ์เป็นตอนในนิตยสารฉบับเดียวกันเมื่อเดือนตุลาคมปีเดียวกัน มีการประกาศสร้างเป็นอนิเมะซีรีส์ทางโทรทัศน์โดยผลิตสตูดิโอเจซีสตาฟ
สื่อ > มังงะ

เขียนและวาดภาพประกอบโดยยูกิ ชิวาสุ ทามอนคุง ตอนนี้อยู่โหมดไหน!?เริ่มตีพิมพ์ครั้งแรกในรูปแบบวันช็อตในนิตยสารฮานะ โตะ ยูเมะของสำนักพิมพ์ฮาคุเซ็นชะ เมื่อวันที่ 5 สิงหาคม พ.ศ. 2564 เริ่มลงพิมพ์เป็นตอนในนิตยสารฉบับเดียวกันเมื่อวันที่ 20 ตุลาคม ปีเดียวกัน ณ เดือนมกราคม พ.ศ. 2568 ได้มีการรวบรวมตีพิมพ์เป็นเล่ม(ทังโกบง)เป็นจำนวน 10 เล่ม สำนักพิมพ์ฟีนิกซ์ได้ประกาศเป็นผู้ลิขสิทธิ์ในฉบับภาษาไทยเมื่อวันที่ 19 มิถุนายน พ.ศ. 2567
สื่อ > มังงะ > จำนวนเล่ม

| # | วันที่ออกจำหน่ายต้นฉบับ | ISBN ต้นฉบับ | วันที่ออกจำหน่ายภาษาไทย | ISBN ภาษาไทย |
| --- | --- | --- | --- | --- |
| 1 |  18 กุมภาพันธ์ พ.ศ. 2565 | 978-4-59-222426-6 | 17 กรกฎาคม พ.ศ. 2567 | 978-616-599-669-3 |
| 2 |  20 พฤษภาคม พ.ศ. 2565 | 978-4-59-222427-3 | — | — |
| 3 |  20 ตุลาคม พ.ศ. 2565 | 978-4-59-222428-0 | — | — |
| 4 |  20 กุมภาพันธ์ พ.ศ. 2566 | 978-4-59-222429-7 | — | — |
| 5 |  20 มิถุนายน พ.ศ. 2566 | 978-4-59-222430-3  978-4-59-222887-5 (SE) | — | — |
| 6 |  20 กันยายน พ.ศ. 2566 | 978-4-59-222465-5 | — | — |
| 7 |  19 มกราคม พ.ศ. 2567 | 978-4-59-222473-0 | — | — |
| 8 |  20 มิถุนายน พ.ศ. 2567 | 978-4-59-222489-1  978-4-59-223022-9 (SE) | — | — |
| 9 |  20 กันยายน พ.ศ. 2567 | 978-4-59-222499-0 | — | — |
| 10 |  20 มกราคม พ.ศ. 2568 | 978-4-59-222513-3 | — | — |
สื่อ > อนิเมะ

มีการประกาศสร้างซีรีส์อนิเมะทางโทรทัศน์เมื่อวันที่ 12 มิถุนายน พ.ศ. 2567 ผลิตโดยสตูดิโอเจซีสตาฟและกำกับโดยชิกะ นางาโอกะ โดยมีบทที่เขียนโดยจิอากิ นากาอิ และตัวละครที่ออกแบบโดยโยโกะ อิโต ซึ่งจะดำรงตำแหน่งหัวหน้าผู้กำกับฝ่ายแอนิเมชั่นด้วย
สื่อ > สื่ออื่น

การดัดแปลงละครเสียงนำแสดงโดยทากูยะ เองูจิ โทชิกิ มาซูดะ และไมกะ ซาซากิ สมาชิกวง =Love ได้รับการตีพิมพ์ในนิตยสารฮานะ โตะ ยูเมะ ฉบับวันที่ 20 ตุลาคม พ.ศ. 2565
ดูเพิ่ม

รักวุ่นวายนายไฮโซ มังงะอีกเรื่องจากผู้เขียนคนเดียวกัน
ดอกเตอร์สโตน

| --- | --- |
ดอกเตอร์สโตน
หน้าปกของมังงะ ดอกเตอร์สโตน เล่ม 1 ในฉบับภาษาไทย
ชื่อภาษาอังกฤษ: Dr.STONE
แนว: ผจญภัย, ไซไฟ
มังงะ
เขียนโดย: ริอิจิโระ อินางาคิ
วาดภาพโดย: โบอิจิ
สำนักพิมพ์: ชูเอฉะ
สำนักพิมพ์ภาคภาษาไทย: สยามอินเตอร์คอมิกส์
ในเครือ: จัมป์ คอมิคส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็น
วางจำหน่ายตั้งแต่: 6 มีนาคม พ.ศ. 2560 – 7 มีนาคม พ.ศ. 2565
จำนวนเล่ม:  26   26
อนิเมะโทรทัศน์
กำกับโดย: ชินยะ อีโนะ (ฤดูกาลที่ 1-2) ชูเฮ มัตสึชิตะ (ฤดูกาลที่ 3)
เขียนบทโดย: ยูอิจิโร คิโดะ
ดนตรีโดย: ทัตสึยะ คาโต ฮิโรอากิ สึตสึมิ ยูกิ คาเนซากะ
สตูดิโอ:  ทีเอ็มเอสเอ็นเตอร์เทนเมนต์ 8PAN (ฤดูกาลที่ 1-2) Die4Studio (ฤดูกาลที่ 3) 
ถือสิทธิ์โดย: เมเดียลิงก์
เครือข่าย: Tokyo MX, KBS, SUN, BS11, TVh, TBC, TVA, TVQ
ฉาย:  5 กรกฎาคม พ.ศ. 2562  – ปัจจุบัน
ตอน: 41
มังงะ
Dr. Stone Reboot: Byakuya
เขียนโดย: โบอิจิ
สำนักพิมพ์: ชูเอชะ
ในเครือ: จัมป์ คอมิคส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 28 ตุลาคม พ.ศ. 2562 – 23 ธันวาคม พ.ศ. 2562
จำนวนเล่ม: 1
เกม
ผู้พัฒนา: Poppin Games Japan
แนว: กลยุทธ์
แพลตฟอร์ม: แอนดรอยด์, ไอโอเอส
วางจำหน่ายเมื่อ: JP: ภายในปี พ.ศ. 2564
 สถานีย่อยการ์ตูนญี่ปุ่น
ดอกเตอร์สโตน หรือ ดร.สโตน เจ้าแห่งวิทยาศาสตร์กู้คืนอารยธรรมโลก (อักษรโรมัน: Dr.STONE; ญี่ปุ่น: ドクターストーン; โรมาจิ: Dokutā Sutōn) เป็นซีรีส์มังงะญี่ปุ่น เขียนเรื่องโดยริอิจิโระ อินางาคิ วาดภาพโดยโบอิจิ เริ่มลงตีพิมพ์ในนิตยสารโชเน็งจัมป์รายสัปดาห์ ของสำนักพิมพ์ชูเอฉะ ตั้งแต่เดือนมีนาคม พ.ศ. 2560 ถึงมีนาคม พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 26 เล่ม ได้รับการดัดแปลงเป็นอนิเมะโทรทัศน์โดยสตูดิโอทีเอ็มเอสเอ็นเตอร์เทนเมนต์ ออกอากาศตั้งแต่เดือนกรกฎาคมถึงเดือนธันวาคม พ.ศ. 2562 ซีรีส์อนิเมะฤดูกาลที่ 2 เป็นเนื้อเรื่องภาค "Stone Wars" ออกอากาศตั้งแต่เดือนมกราคมถึงมีนาคม พ.ศ. 2564 มีอนิเมะภาคพิเศษ Ryusui เริ่มฉายในเดือนกรกฎาคม พ.ศ. 2565 และฤดูกาลที่ 3 วางแผนจะเริ่มออกอากาศในปี พ.ศ. 2566
ในประเทศไทย ดอกเตอร์สโตนได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์เป็นหนังสือการ์ตูนรวมเล่มมาแล้ว 23 เล่ม อนิเมะโทรทัศน์มีการเผยแพร่โดยลิขสิทธิ์ถูกต้องผ่านทาง bilibili, iQIYI, Netflix,  True ID, Viu และ WeTV
เรื่องย่อ

นักเรียนมัธยมโอกิ ไทจุบอกกับอิชิงามิ เซ็นคูเพื่อนผู้รักวิทยาศาสตร์ว่าตนจะไปสารภาพรักกับโองาวะ ยุสึริฮะเพื่อนร่วมชั้น ไทจุเตรียมการจะสารภาพรักกับยุสึริฮะที่ใต้ต้นการบูรในสนามโรงเรียน แต่ความพยายามของไทจุก็ถูกขัดจังหวะด้วยแสงประหลาดบนท้องฟ้า ไทจุผลักยุสึริฮะไปยังต้นไม้เพื่อปกป้องเธอในขณะที่แสงได้ทำให้พวกเขากลายเป็นหินไปพร้อมกับประชากรมนุษย์ทั้งหมด 3,700 ปีต่อมาหลังการกลายเป็นหิน เซ็นคูและไทจุได้กลับคืนสภาพเดิมจากการกลายเป็นหินมาอยู่ในโลกในยุคที่พวกเขาเรียกว่าโลกยุคหิน เซ็นคูค้นพบว่าการกลายเป็นหินสามารถรักษษาได้วยกรดไนตริก และตั้งใจจะฟื้นฟูอารยธรรมขึ้นใหม่พร้อมด้วยความช่วยเหลือจากไทจุ พวกเขาตั้งใจจะคืนสภาพให้ยุสึริฮะเป็นคนแรก แต่เมื่อพวกเขาถูกโจมตีโดยฝูงสิงโตจึงจำเป็นต้องคืนสภาพให้กับชิชิโอะ สึคาสะที่เป็นนักศิลปะการต่อสู้ ก่อนจะคืนสภาพให้ยุสึริฮะได้สำเร็จในภายหลัง ความขัดแย้งทางอุดมคติระหว่างเซ็นคูและสึคาสะทำให้กลุ่มของเซ็นคูก่อตั้งราชอาณาจักรวิทยาศาสตร์ที่หมู่บ้านอิชิกามิเพื่อฟื้นฟูอารยธรรมและค้นหาความลับของการกลายเป็นหิน ส่วนสึคาสะก่อตั้งจักรวรรดิแห่งกำลังเพื่อสร้างโลกใหม่ที่ปราศจากเทคโนโลยีและมีเพียงคนหนุ่มสาวที่ได้รับการคืนสภาพ
รูปแบบต่างๆ > หนังสือการ์ตูน

ดอกเตอร์สโตน เขียนเรื่องโดยริอิจิโระ อินางาคิ วาดภาพโดยโบอิจิ ตีพิมพ์ครั้งแรกในในนิตยสารการ์ตูนโชเน็งจัมป์รายสัปดาห์ของสำนักพิมพ์ชูเอฉะ ฉบับที่ 14  เมื่อวันที่ 6 มีนาคม พ.ศ. 2560
ในประเทศไทย ดอกเตอร์สโตนได้รับลิขสิทธิ์หนังสือการ์ตูนโดยสำนักพิมพ์สยามอินเตอร์คอมิกส์ ตีพิมพ์เป็นหนังสือการ์ตูนรวมเล่มครบทั้ง 27 เล่มแล้ว
รูปแบบต่างๆ > อนิเมะ

มีการประกาศดัดแปลงการ์ตูน ดอกเตอร์สโตนในรูปแบบอนิเมะโทรทัศน์ ในนิตยสารโชเน็งจัมป์รายสัปดาห์ฉบับที่ 51 เมื่อวันที่ 19 พฤศจิกายน พ.ศ. 2561 อนิเมะโทรทัศน์ผลิตโดยสตูดิโอ ทีเอ็มเอสเอ็นเตอร์เทนเมนต์ โดยชินยะ อีโนะเป็นผู้กำกับ ยูอิจิโนะ คิโดะเป็นผู้เขียนบท และยูโกะ อิวาสะเป็นผู้ออกแบบตัวละคร ทัตสึยะ คาโตะ, ฮิโรอากิ สึสึมิ และยูกิ คาเนซากะรับผิดชอบดนตรีประกอบ อนิเมะเริ่มออกอากาศเมื่อวันที่ 5 กรกฎาคม กรกฎาคม พ.ศ. 2562 ทางช่อง Tokyo MX และช่องอื่น ๆ อนิเมะจะออกอากาศทั้งหมด 24 ตอน
ซีซันที่ 1 มีเพลงเปิดแรกคือเพลง "Good Morning World!" โดย Burnout Syndromes ส่วนเพลงปิดคือเพลง "LIFE" โดย Rude-α.  เพลงเปิดเพลงที่สองคือเพลง "三原色 Sangenshoku" โดยวง Pelican Fanclub ส่วนเพลงปิดเพลงที่สองคือเพลง "夢ゆめのような Yume no Yō na" โดย Saeki YouthK.
ซีซันที่ 2 มีเพลงเปิดคือ "楽園 Rakuen" โดย Fujifabric ส่วนเพลงปิดคือเพลง "声? Koe?" โดย Hatena
ใน Dr. Stone Ryusui TV Special มีเพลงเปิดคือเพลง "Good Morning [New] World!" โดย Burnout Syndromes
ซีซันที่ 3 แบ่งเป็น 2 Part โดย Part1 มีเพลงเปิดคือเพลง "ワスレガタキ Wasuregataki" โดย Huwie Ishizaki เพลงปิดคือเพลง "Where Do We Go?" โดย OKAMOTO'S และ Part2 มีเพลงเปิดคือเพลง "遥か Haruka" โดย Ryujin Kiyoshi เพลงปิดคือเพลง "好きにしなよ Suki ni Shinayo" โดย Anly
ซีซันที่ 4 แบ่งเป็น 3 Part โดย Part1 มีเพลงเปิดคือเพลง "CASANOVA POSSE" โดย ALI เพลงปิดคือเพลง "Rolling Stone" โดย BREIMEN  Part2 และ 3 จะประกาศให้ทราบในภายหลัง